مجیب اللہ ندوی

مجیب اللہ ندوی (1918ء – 2006ء) ایک بھارتی عالم دین، حنفی فقیہ، ادیب، مصنف، مؤرخ، دار المصنفین کے رفیق اور صوفی تھے۔ اتر پردیش کے ضلع غازی پور میں پیدا ہوئے۔ مدرسہ مظہر العلوم بنارس اور دار العلوم ندوۃ العلماء میں تعلیم حاصل کی۔ 1944ء میں فضیلت کی تکمیل اور سند فراغت حاصل کرنے کے بعد دار المصنفین سے وابستہ ہوئے۔ 1962ء میں اعظم گڑھ شہر میں ایک دینی درسگاہ جامعۃ الرشاد قائم کی۔ شیخ وصی اللہ الہ آبادی اور سلسلہ نقشبندیہ کے مشہور شیخ محمد احمد پرتاپ گڑھی سے استفادہ کیا اور مؤخر الذکر سے مجاز بیعت و ارشاد ہوئے۔ 2006ء میں وفات پائی۔ فقہ و حدیث اور تاریخ کے موضوع پر متعدد اہم کتابیں تصنیف کیں۔

 ولادت و تعلیم 
مجیب اللہ ندوی کی ولادت اتر پردیش کے ضلع غازی پور کے ایک گاؤں کسمی خورد میں 4 جنوری 1918ء کو ہوئی۔ ابتدائی تعلیم گھر پر ہوئی پھر اسکول میں داخل ہوئے۔ چونکہ ان کے والد پولیس کے دیوان اور پھر نائب داروغہ کے منصب پر تھے، جس کی وجہ سے ان کا اکثر تبادلہ ہوتا رہتا تھا، اسی وجہ سے ان کی تعلیمی زندگی بھی مختلف مکاتیب، اسکول اور مدارس میں ہوئی اور مختلف جگہوں کی تبدیلی کی وجہ سے کافی تاخیر سے 1935ء میں بہار کے ایک علاقہ اکھنی میں حافظ عبد العزیز کے پاس حفظ قرآن مکمل کیا۔مجیب اللہ ندوی: دینی مدارس اور ا ن کی ذمہ داریاں، دار التالیف و الترجمہ، اعظم گڑھ، 2002ء، صفحہ 63۔منور سلطان ندوی: ندوۃ العلماء کا فقہی مزاج اور ابناء ندوہ کی فقہی خدمات، المعہد العالی الاسلامی، حیدرآباد، 2004ء، صفحہ 309۔ حفظ قرآن کے بعد اگست 1935ء میں عربی تعلیم کے لیے مدرسہ مدرسہ مظہر العلوم، بنارس میں داخلہ لیا۔ وہاں چار سال تعلیم حاصل کی۔ وہاں دوران تعلیم شبلی نعمانی اور سید سلیمان ندوی کی کتب اور دار العلوم ندوۃ العلماء سے تعارف ہوا، چنانچہ اکتوبر 1939ء میں دار العلوم ندوۃ العلماء میں داخلہ لیا۔منور سلطان ندوی: ندوۃ العلماء کا فقہی مزاج اور ابناء ندوہ کی فقہی خدمات، المعہد العالی الاسلامی، حیدرآباد، 2004ء، صفحہ 310۔ انھوں نے دار العلوم ندوۃ العلماء کے بڑے اساتذہ سے استفادہ کیا۔ چنانچہ وہ اپنے اساتذہ کا تذکرہ کرتے ہوئے لکھتے ہیں:

دار العلوم ندوۃ العلماء سے 1944ء میں فضیلت کی تعلیم مکمل کی۔منور سلطان ندوی: ندوۃ العلماء کا فقہی مزاج اور ابناء ندوہ کی فقہی خدمات، المعہد العالی الاسلامی، حیدرآباد، 2004ء، صفحہ 311۔

 دارالمصنفین سے وابستگی 
دار العلوم ندوۃ العلماء سے فراغت کے بعد دار المصنفین سے وابستہ ہوئے اور 1966ء تک اس تحقیقی ادارہ سے وابستہ رہے۔ دار المصنفین میں اپنے قیام کے دوران سید سلیمان ندوی سے متعدد کتابیں پڑھیں اور ان کی رہنمائی میں تالیف و تصنیف اور تحقیق کی مشق کی۔ دار المصنفین کے قیام کے دوران ان کی متعدد ضخیم کتابیں شائع ہوئیں۔منور سلطان ندوی: ندوۃ العلماء کا فقہی مزاج اور ابناء ندوہ کی فقہی خدمات، المعہد العالی الاسلامی، حیدرآباد، 2004ء، صفحہ 311-312۔

 جامعۃ الرشاد کا قیام 
7/مارچ 1962ء میں انھوں نے اعظم گڑھ شہر میں ایک دینی درسگاہ جامعۃ الرشاد قائم اور بہت جلد اپنی محنت سے اس کو ترقی کی بلندیوں تک پہنچا دیا۔ جامعۃ الرشاد میں عالمیت تک تعلیم ہوتی ہے۔ لڑکیوں کی تعلیم کا علاحدہ نظم ہے، اس کے علاوہ اسی کے ساتھ پرائمری اور سکنڈری اسکول بھی قائم ہیں۔منور سلطان ندوی: ندوۃ العلماء کا فقہی مزاج اور ابناء ندوہ کی فقہی خدمات، المعہد العالی الاسلامی، حیدرآباد، 2004ء، صفحہ 312۔

 سلوک و احسان 
سلوک و احسان میں مجیب اللہ ندوی نے شاہ وصی اللہ الہ آبادی اور مشہور نقشبندی شیخ محمد احمد پرتاپ گڑھی سے استفادہ کیا اور موخر الذکر سے مجاز بیعت و ارشاد ہوئے۔محمد الیاس الاعظمی: مطالعات و مشاہدات، ادبی دائرہ، اعظم گڑھ، 2010ء، صفحہ 194۔

 علمی خدمات اور اوصاف و کمالات 
ان کو شروع ہی سے لکھنے کا ذوق ملا تھا۔ پھر دار المصنفین سے وابستگی اور سید سلیمان ندوی کی رہنمائی نے اس کو جلا بخشی اور ان کا قلم رواں ہو گیا۔ ان کی اکثر کتابیں فقہی موضوعات پر ہیں، جن میں سر فہرست اسلامی فقہ ہے جو تین جلدوں پر مشتمل ہے اور جو اپنی وسعت، فقہی جزئیات اور شرعی مسائل کے اعتبار سے علم فقہ کا انسائیکلوپیڈیا ہے۔
منور سلطان ندوی لکھتے ہیں:

مرکز تحقیق دیال سنگھ ٹرسٹ لائبریری لاہور کے ڈائرکٹر سید متین ہاشمی لکھتے ہیں:

محمد الیاس الاعظمی لکھتے ہیں:

 تصانیف 
مجیب اللہ ندوی نے حدیث، فقہ اور تاریخ و ادب کے موضوعات پر بہت سی کتابیں تالیف کیں، ان میں سے چند مندرجہ ذیل ہیں:
 اہل کتاب صحابہ و تابعین
 تبع تابعین – حصہ اول
 اسلامی فقہ – حصہ اول (1957ء)
 اسلامی فقہ – حصہ و دوم (1990ء)
 اسلامی فقہ - حصہ سوم (1996ء)
 فقہ اسلامی اور دور جدید کے مسائل (1977ء)
 اجتہاد اور تبدیلی احکام (1988ء)
 اسلام کے بین الاقوامی اصول و تصورات (1990ء)
 اسلام قانون اجرت
 فتاوی عالمگیری اور اس کے مؤلفین (1989ء)
 قرآن پاک کی تعلیم اور اس کی اجرت
 اسوۂ حسنہ (2000ء)
 ثبوت رجم (1994ء)
 خدمت حدیث میں خواتین کا حصہ (1994ء)
 ایمان و عقیدہ (1998ء)
 عبادت و خدمات (2001ء)
 مسئلہ کفاءت
 دینی مدارس اور ان کی ذمہ داریاں
 سرمد اور ان کی رباعیاں (1993ء)
 اسلامی تعلیم (حصہ اول تا پنجم) (1968ء)
 اہل دل کی باتیں
 ریاض الحدیث
 افکار سلیمانی
 خطبہ نکاح ایک اہم معاشرتی عبادت
 اسلام کے بین الاقوامی اصول و تصورات (1990ء)محمد الیاس الاعظمی: مطالعات و مشاہدات، ادبی دائرہ، اعظم گڑھ، 2010ء، صفحہ 194-195۔منور سلطان ندوی: ندوۃ العلماء کا فقہی مزاج اور ابناء ندوہ کی فقہی خدمات، المعہد العالی الاسلامی، حیدرآباد، 2004ء، صفحہ 385-448۔
 تذکرہ حضرت مولانا کرامت علی جونپوری

 وفات 
مجیب اللہ ندوی نے طویل علالت کے بعد 12 مئی 2006ء کو وفات پائی۔محمد الیاس الاعظمی: مطالعات و مشاہدات، ادبی دائرہ، اعظم گڑھ، 2010ء، صفحہ 190۔

 مزید دیکھیے 
 سید سلیمان ندوی
 دار المصنفین

 حوالہ جات 

زمرہ:1918ء کی پیدائشیں
زمرہ:2006ء کی وفیات
زمرہ:احناف
زمرہ:بھارت کے سنی علما
زمرہ:ہندوستانی صوفیا
زمرہ:بھارتی مسلم شخصیات
زمرہ:بھارتی مصنفین
زمرہ:رفقاء دار المصنفین